CELEX: 31986D0332
Language: el
Date: 1986-06-24 00:00:00
Title: 86/332/ΕΟΚ: Απόφαση της Επιτροπής της 24ης Ιουνίου 1986 για έγκριση του προγράμματος που αφορά τη συσκευασία και την εμπορία των γεωμήλων στη Γαλλία σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γαλλική γλώσσα είναι το μόνο αυθεντικό)

Avis juridique important

|

31986D0332

86/332/ΕΟΚ: Απόφαση της Επιτροπής της 24ης Ιουνίου 1986 για έγκριση του προγράμματος που αφορά τη συσκευασία και την εμπορία των γεωμήλων στη Γαλλία σύμφωνα με τον κανονισμό (ΕΟΚ) αριθ. 355/77 του Συμβουλίου (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 201 της 24/07/1986 σ. 0039

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 24ης Ιουνίου 1986  για έγκριση του προγράμματος που αφορά τη συσκευασία και την εμπορία των γεωμήλων στη Γαλλία σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γαλλική γλώσσα είναι το μόνο αυθεντικό)  (86/332/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλείας (1), όπως τροποποιήθηκε τελευταία από τον κανονισμό (ΕΟΚ) αριθ. 3827/85 (2), και ιδίως το άρθρο 5,  Εκτιμώντας:  ότι, στις 6 Νοεμβρίου 1985, η γαλλική κυβέρνηση ανακοίνωσε το πρόγραμμα για την προετοιμασία και εμπορία των γεωμήλων και ότι παρέσχε τα συμπληρωματικά δεδομένα στις 8 Απριλίου 1986·  ότι το εν λόγω πρόγραμμα έχει σαν στόχο των ορθολογική οργάνωση και την εξέλιξη των εγκαταστάσεων συσκευασίας, αποθήκευσης και εμπορίας των γεωμήλων, συμπεριλαμβανομένου και του εξοπλισμού σε υπολογιστές και τηλε-υπολογιστές, κατά τρόπο ώστε να τονωθεί η ανταγωνιστικότητα του τομέα και να αξιοποιηθούν τα προϊόντα του· ότι, συνεπώς, αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιέχει επαρκή ποσότητα στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77, από τα οποία προκύπτει ότι οι στόχοι του άρθρου 1 του εν λόγω κανονισμού είναι δυνατόν να επιτευχθούν στον τομέα της προετοιμασίας, αποθήκευσης και εμπορίας των γεωμήλων· ότι η προθεσμία που καθορίζεται για την έναρξη ισχύος του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το πρόγραμμα που αφορά τον τομέα των γεωμήλων, που ανακοινώθηκε από τη γαλλική κυβέρνηση στις 6 Νοεμβρίου 1985 και συμπληρώθηκε στις 8 Απριλίου 1986, σύμφωνα με τον κανονισμό (ΕΟΚ) αριθ. 355/77, εγκρίνεται.  Άρθρο 2  Η παρούσα απόφαση απευθύνεται στη Γαλλική Δημοκρατία.  Βρυξέλλες, 24 Ιουνίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 51 της 23. 2. 1977, σ. 1.  (2) ΕΕ αριθ. L 372 της 31. 12. 1985, σ. 1.